VS000652
Datum: 1994-05-13T02:00:00.000+02:00
datum_sodbe_i_stopnje: 1998-03-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: zelo hudi primeri
odskodnina: 7000000 SIT
opombe: II Ips 4/99. Reviziji tožeče stranke je bilo delno ugodeno, odškodnina za telesne bolečine je bila z 1.000.000,00 SIT zvišana na 1.800.000,00 SIT.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Starejša ženska.

## Škodni dogodek

Poškodovala se je, ko je v območju vhoda v poslovne prostore tožene stranke zdrsnila na gladkih marmornatih tleh.

## Poškodba

Dislocirani prelom vratu leve stegnenice v kolčnem sklepu.

## Telesne bolečine

1800000 SIT Zelo močne do 5 dni, močnejše štiri tedne, srednje še do šest tednov, bolečine manjše intenzitete pa še do štiri mesece. Zaradi zapleta in odstranitve kolčne proteze je imela tako pred operacijo kot po njej ponovno bolečine, ki so bile locirane v območju levega kolka, indirektno pa še v levo stegno, koleno in križ in statične težave zaradi slabšanja degenerativnih obolenj kolena in križa. Pri drugem zdravljenju je imela zelo močne bolečine vsaj 8 dni, močnejše skupno šest tednov, srednje do šest tednov, prebolevanje lažje intenzitete pa še do tri mesece.

#### Hospitalizacija

Dvakrat je bila operirana, pri prvi operaciji je bila narejena totalna endoproteza kolčnega sklepa. Leto dni po poškodbi je bila ponovno operirana, kajti ob kolčni protezi se je pojavilo vnetje in proteza ji je bila odstranjena. Drugo zdravljenje je bil kasen medicinski zaplet, do katerega je prišlo zaradi vdora bakterij v kolk, kjer je bilo zaradi draženja občutljivo mesto.

## Strah

400000 SIT Ob padcu se je ustrašila, zlasti pa je bila zaskrbljena za izid zdravljenja, saj se vsak starejši človek zaveda, kako hude posledice lahko pusti zlom noge v kolku in koliko je odvisna od uspeha zdravljenja njegova poznejša rehabilitacija.

## Zmanjšanje življenjske aktivnosti

4500000 SIT Tožnica je zaradi izgube levega kolčnega sklepa povsem odvisna od tuje pomoči, gospodinjska dela lahko opravlja le sede in še to bolj na desni strani, pomoč potrebuje pri oblačenju, kopanju, obuvanju, za spremstvo po stopnicah, po katerih ne more sama kljub stalni uporabi bergelj, njene zmožnosti so omejene bolj na počivanje in ležanje, poslabšano pa je tudi stanje prejšnjih obolenj kolen in hrbtenice. Tožnica je pred poškodbo kljub artrozi kolen lahko neovirano hodila po ravnih površinah, če ni bila bolezen ravno poslabšana, saj so pri tem obolenju nihanja. Lahko je hodila po trgovinah in opravkih, sedaj pa je omejena na posedanje in poleževanje v svoje stanovanju, zaradi česar so splošne življenjske akttivnosti močno prizadete.

## Skaženost

300000 SIT Tožnica je močno omejena pri gibanju in mora stalno uporabljati berglje, njena leva noga je v kolku brez kosti, kar že na zunaj kaže funkcionalno motnjo. Noga je tudi 5 cm krajša, zaradi česar vzbuja pri ljudeh pomilovanje. Upoštevano pa je, da se tožnica giblje predvsem v krogu svoje družine, kar vpliva na manjšo intenzivnost njenih tovrstnih duševnih bolečin.

---

ZOR člen 200, 203